EkBass/fiwiki-20250220-pages-articles huggingface dataset:
Writers Guild of America

Writers Guild of America voi viitata ainakin seuraaviin: * Writers Guild of America, East (WGAE), Yhdysvaltain itäosien televisio- ja elokuvakäsikirjoittajia edustava ammattiliitto * Writers Guild of America, West (WGAW), Yhdysvaltain länsiosien televisio- ja elokuvakäsikirjoittajia edustava ammattiliitto * Writers Guild of America -palkinto.
Writers Guild of America -palkinto

Writers Guild of America Award on vuosittain jaettava palkinto, joka on annettu hyvistä suorituksista elokuva-, televisiosarja- ja radiokäsikirjoituksille vuodesta 1949 lähtien. Vuonna 2004 palkintoseremonia televisioitiin ensimmäisen kerran. Seremonia pidetään New Yorkissa ja Los Angelesissa ja palkinnot jakavat kaksi ammattiliittoa: Writers Guild of America, East ja Writers Guild of America, West. Luokka:Yhdysvaltalaiset elokuvapalkinnot
Henry Russell

Henry Russell -nimisiä henkilöitä ovat: * Henry Chamberlain Russell (1836−1907), australialainen tähtitieteilijä ja meteorologi * Henry Norris Russell (1877–1957), yhdysvaltalainen tähtitieteilijä, toinen Hertzsprungin–Russellin kaavion kehittäjistä * Henry Russell (1904–1986), yhdysvaltalainen yleisurheilija.
Vincent Chalvon-Demersay

Vincent Chalvon-Demersay on ranskalainen televisioanimaatioiden tuottaja, joka tunnetaan luomistaan piirrossarjoista Spies-tytöt, Martin Mystery ja Team Galaxy. Chalvon-Demersay opiskeli valtiotieteitä Ranskassa Institut d’études politiques de Paris -instituutissa ja oikeustiedettä Pariisin yliopistossa Nanterressa. == Aiheesta muualla == * Luokka:Ranskalaiset televisiotuottajat Luokka:Televisiokäsikirjoittajat Luokka:Ranskalaiset käsikirjoittajat Luokka:Vuonna 1964 syntyneet Luokka:Elävät henkilöt
Ivan Tšerezov

Ivan Jurjevitš Tšerezov (, s. 18. marraskuuta 1980 Iževsk, Udmurtia, Venäjän SFNT, Neuvostoliitto) on Venäjää edustanut ampumahiihtäjä, joka on lopettanut uransa. Etniseltään taustaltaan hän kuitenkin kuuluu suomensukuiseen kansaan – udmurtteihin. Tšerezov on voittanut urallaan kolme maailmanmestaruutta, kaksi viestissä ja yhden sekaviestissä. Lisäksi hän oli mukana Venäjän joukkueessa, kun se saavutti hopeaa Torinon 2006 ja pronssia Vancouverin 2010 olympialaisten viestikilpailuissa. Ensimmäisen henkilökohtaisen mitalinsa hän saavutti oltuaan Pyeongchangin MM-kilpailuissa 2009 kolmas yhteislähtökilpailussa. Östersundin MM-kilpailuissa 2008 hän oli sprintissä neljäs, Torinon olympialaisissa samalla matkalla viides ja Hanty-Mansijskin MM-kilpailuissa 2011 yhteislähdössä viides. Tšerezov on sijoittunut ampumahiihdon maailmancupin kokonaiskilpailussa kolmanneksi kaudella 2009–2010 ja neljänneksi kaudella 2006–2007. Urallaan hän on voittanut seitsemän maailmancupin osakilpailua ja sijoittunut yhteensä 20 kertaa palkintokorokkeelle. Tšerezov lopetti uransa kesäkuussa 2016. ==Lähteet== * ===Viitteet=== Luokka:Venäläiset ampumahiihtäjät Luokka:Venäläiset olympiamitalistit Luokka:Vuonna 1980 syntyneet Luokka:Elävät henkilöt
Henry Chamberlain Russell

Henry Chamberlain Russell (17. maaliskuuta 1836 West Maitland, Uusi Etelä- Wales − 1907) oli australialainen tähtitieteilijä ja meteorologi.G. P. Walsh, 'Russell, Henry Chamberlain (1836 - 1907)', Australian Dictionary of Biography, Volume 6, Melbourne University Press, 1976, pp 74-75. Russell opiskeli Sydneyn yliopistossa, josta hän valmistui Bachelor of Artiksi vuonna 1859 ja siirtyi työskentelemään Sydneyn observatorioon. Vuonna 1870 hänestä tuli Australian valtion tähtitieteilijä (government astronomer). Russell uudelleenorganisoi observatorion työskentelyn ja aloitti systemaattisen positioastronomisen havainto-ohjelman. Lisäksi hän havaitsi kaksoistähtiä ja tähtijoukkoja. Hän myös perusti lukuisia uusia meteorologisia havaintoasemia ympäri Australiaa. Vuonna 1871 Russell valittiin Royal Astronomical Societyn jäseneksi ja vuonna 1886 ensimmäisenä Sydneyn yliopiston alumnina Royal Societyyn. == Lähteet == Luokka:Australialaiset tähtitieteilijät Luokka:Meteorologit Luokka:Vuonna 1836 syntyneet Luokka:Vuonna 1907 kuolleet
Henry Norris Russell

Henry Norris Russell (1877–1957) oli yhdysvaltalainen tähtitieteilijä. Russell opiskeli Princetonissa ja Cambridgessa. Hänestä tuli Princetonin yliopiston tähtitieteen professori vuonna 1911. Princetonista hän siirtyi Harvardin observatorioon tutkijaksi vuonna 1947."Russell, Henry Norris." The Columbia Electronic Encyclopedia, Sixth Edition. Columbia University Press., 2003. Answers.com 28 Feb. 2008. http://www.answers.com/topic/henry-norris-russell Russell kehitti menetelmän, jolla pystyttiin määrittämään pimennysmuuttujatähtien koot. Vuonna 1913 hän loi yhdessä Ejnar Hertzsprungin kanssa Hertzsprungin–Russellin kaavioksi kutsutun tähtien luokittelujärjestelmän. Russellin spektroskooppiset tutkimukset vaikuttivat tähtien evoluutioteorian syntymiseen. Yhdessä Heinrich Vogtin kanssa hän keksi myös Vogt-Russellin teoreeman, jonka mukaan tähden rakenne määräytyy yksikäsitteisellä tavalla sen massasta ja kemiallisesta koostumuksesta. == Lähteet == Luokka:Yhdysvaltalaiset tähtitieteilijät Luokka:Yhdysvaltalaiset professorit Luokka:Princetonin yliopiston professorit Luokka:Ranskan tiedeakatemian jäsenet Luokka:Vuonna 1877 syntyneet Luokka:Vuonna 1957 kuolleet
Paul Picerni

thumb|The Untouchables -sarjan näyttelijöitä, Picerni kolmas vasemmalta. Paul Picerni (1. joulukuuta 1922 – 13. tammikuuta 2011) oli yhdysvaltalainen näyttelijä. Hän syntyi New Yorkin osavaltiossa. Toisessa maailmansodassa ilmavoimissa palveltuaan Picerni esiintyi muiden muassa elokuvissa Rautamiehet (1951), Mara Maru (1952), Vahakabinetti (1953) ja Helvettiin ja takaisin (1955). Hän on esiintynyt myös televisiossa, kenties tunnetuimmin vuosina 1959–1963 näytetyssä The Untouchables -sarjassa. Picerni nai vuonna 1947 Marie Masonin, jonka kanssa hän sai kahdeksan lasta. == Aiheesta muualla == * Luokka:Yhdysvaltalaiset näyttelijät Luokka:Vuonna 1922 syntyneet Luokka:Vuonna 2011 kuolleet
David Kreiner

David Kreiner (s. 8. maaliskuuta 1981 Kitzbühel) on itävaltalainen uransa lopettanut yhdistetyn kilpailija. Kreiner oli saavuttamassa yhdistetyn joukkuekilpailun kultamitalia Vancouverin olympialaisissa 2010 ja Oslon MM- kilpailuissa 2011, hopeamitalia Lahden MM-kilpailuissa 2001 ja pronssimitalia Oberstdorfissa 2005. Hänen arvokilpailu-uransa paras sijoitus henkilökohtaisissa kilpailuissa on yhdeksäs sija, johon hän pystyi normaalimatkalla 2001 sekä sprintissä 2007. Junioreiden maailmanmestaruuden Kreiner voitti sprintissä Karpaczin MM-kilpailuissa 2001, minkä lisäksi hän saavutti viisi pronssimitalia vuosina 1997-2001. Maailmancupissa Kreiner on sijoittunut viisi kertaa palkintokorokkeelle. Hän oli toinen normaalimatkalla Tšekin Liberecissä helmikuussa 2001 sekä kolmas Val di Fiemmen ja Klingenthalin sprinttikilpailuissa tammikuussa 2008. Kaudella 2010–2011 hän oli kolmas Seefeldin kilpailussa ja voitti Chaux-Neuven osakilpailun. Kreiner lopetti uransa yhdistetyn hiihtäjänä vuonna 2011. ==Lähteet== * ==Aiheesta muualla== *David Kreinerin kotisivut ja Luokka:Itävaltalaiset yhdistetyn hiihtäjät Luokka:Itävaltalaiset olympiavoittajat Luokka:Vuonna 1981 syntyneet Luokka:Elävät henkilöt
Carl Aage Præst

Carl Aage Andersen Præst (etunimi myös muodossa Karl, 26. helmikuuta 1922 Kööpenhamina – 19. marraskuuta 2011) oli tanskalainen jalkapalloilija ja olympiamitalisti. Præst pelasi Tanskan jalkapallomaajoukkueessa, jonka jäsenenä hän ylsi pronssille Lontoon kesäolympialaisissa 1948. Hän teki olympiaturnauksen pronssiottelussa kaksi maalia Isoa-Britanniaa vastaan. Yhteensä Præst teki maajoukkueurallaan vuosina 1945–1949 17 maalia 24 ottelussa.http://www.dbu.dk/landshold/landsholdsdatabasen/LBasePlayerInfo.aspx?playerid=2755 Vuosina 1949–1956 Præst pelasi italialaisessa suurseura Juventuksessa, jossa hän teki 232 ottelussa 51 maalia. Juventuksen joukkueessa hän voitti vuosina 1950 ja 1952 Italian-mestaruuden. Juventus-uransa jälkeen hän pelasi vielä seitsemässä ottelussa SS Lazion joukkueessa.http://www.rsssf.com/players/den- players-in-it.html Præst menehtyi 19. marraskuuta 2011. Hän oli viimeinen elossa ollut Tanskan olympiapronssijoukkueen pelaaja.Juventus-legenden Carl Aage Præst er død. Ekstra Bladet. 20. marraskuuta. == Lähteet == * Carl Aage Præst Biogrpahy and Olympic Results Olympics at Sports-Reference.com === Viitteet === Luokka:Tanskalaiset jalkapalloilijat Luokka:Tanskalaiset olympiamitalistit Luokka:Vuonna 1922 syntyneet Luokka:Vuonna 2011 kuolleet
Taira (eläin)

Taira eli uroni (Eira barbara) on näätäeläimiin kuuluva nisäkäslaji. Taira syö lintuja, piennisäkkäitä, hunajaa, liskoja ja hedelmiä. Usein tairat hankkivat ruokaa enemmän kuin tarvitsevat. Lajia tavataan Keski- ja Etelä-Amerikassa. Tairat elävät noin 18 vuotta, ja painavat 3–6 kiloa. == Lisääntyminen == Taira saa 2–3 poikasta, jotka painavat syntyessään noin 80 grammaa. == Lähteet == * www.scz.org * www.lioncrusher.lunarpages.com === Viitteet === Luokka:Näätäeläimet
Jacques Piccard

Jacques Piccard (28. heinäkuuta 1922 Bryssel, Belgia – 1. marraskuuta 2008 La Tour-de-Peilz, Vaud, Sveitsi) oli sveitsiläinen seikkailija, joka laskeutui 23. tammikuuta 1960 Don Walshin kanssa ensimmäisinä ihmisinä Challengerin syvänteeseen Trieste-nimisellä sukelluslaitteella. Piccard suunnitteli muun muassa Ben Franklin- eli Grunman/Piccard PX-15 -batyskafin (1968). Hänen isänsä oli fyysikko Auguste Piccard ja poikansa kuumailmapallolla maailman ympäri lentänyt Bertrand Piccard. == Lähteet == Luokka:Sveitsiläiset tutkimusmatkailijat Luokka:Vuonna 1922 syntyneet Luokka:Vuonna 2008 kuolleet
Jennifer Gareis

Jennifer Lynne Gareis (1. elokuuta 1970 Lancaster, Pennsylvania) on yhdysvaltalainen saippuasarjanäyttelijä. Gareis aloitti uransa kauneuskilpailuista 1990-luvun alkupuolella. Hänen ensimmäinen kauneuskilpailunsa oli Miss Pennsylvania vuonna 1992, jossa hän sijoittui toiseksi. Vuonna 1994 hänestä tuli Miss New York ja samana vuonna hän sijoittui kuudenneksi Miss USA-kilpailussa. Gareis aloitti kauneuskilpailujen jälkeen uransa näyttelijänä. Hän näytteli Grace Turneria TV-saippuassa Tunteita ja tuoksuja vuosina 1997-2000. Nykyään hän näyttelee Donna Logania TV-saippuassa Kauniit ja rohkeat, jonka näyttelijäkaartiin hän on kuulunut vuodesta 2006 lähtien. ==Aiheesta muualla== * Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Episodi

Episodi () tarkoittaa välivaihetta, sivutapahtumaa tai jaksoa elokuvissa, näytelmässä ja kirjallisuudessa. Episodiksi kutsutaan myös tv- tai elokuvasarjan itsenäistä osaa. Käsite tarkoitti alun perin antiikin Kreikan näytelmissä kuoro-osien erottamia pääjaksoja.Oppimateriaali.wikidot.com, viitattu 20.5.2012 Episodinen rakenne elokuvassa tarkoittaa sitä, että kohtaukset liittyvät löyhästi toisiinsa, mutta muodostavat silti kokonaisuuden. == Katso myös == *Episodielokuva *Juoni == Lähteet == Luokka:Narratologia Luokka:Elokuvaan liittyvät käsitteet
Wilhelm Denifl

Wilhelm Denifl (s. 10. marraskuuta 1980 Rum) on itävaltalainen uransa lopettanut yhdistetyn hiihtäjä ja olympiamitalisti. Denifl oli voittamassa Itävallan joukkueessa joukkuekilpailun kultamitalia Val di Fiemmen maailmanmestaruuskilpailuissa 2003. Samoissa kilpailuissa hän sijoittui normaalikilpailussa kahdeksanneksi ja sprinttikilpailussa kymmenenneksi. Oslon MM-kilpailuissa 2011 hän oli normaalimäen Gundersen-kilpailussa 13:s. Val di Fiemmen MM-kilpailuissa 2013 hän sai joukkuesprintissä hopeaa parinaan Bernhard Gruber ja sijoittui suurmäen Gundersen-kilpailussa kuudenneksi. Lahden MM-kilpailuissa 2017 hän sijoittui suurmäen Gundersen-kilpailussa viidenneksi. Pyeongchangin olympialaisissa 2018 hän oli suurmäen ja 10 kilometrin hiihdon kilpailussa kahdeksas ja voitti pronssia Itävallan joukkueessa. https://www.is.fi/yhdistetty/art-2000005577742.html Maailmancupissa Denifl on voittanut urallaan yhden kilpailun. Se tapahtui Tšaikovskissa tammikuussa 2014. Hän on sijoittunut toiseksi Kuusamossa marraskuussa 2016 ja Schonachissa maaliskuussa 2017 sekä kolmanneksi Liberecissä kaudella 2011–2012, Klingenthalissa, Sotšissa ja Oslossa kaudella 2012–2013, Kuopiossa kaudella 2015–2016 ja Trondheimissa kaudella 2018–2019. Lisäksi hän on ollut neljäs Trondheimissa ja Ramsaussa kaudella 2008–2009, Lahdessa kausilla 2010–2011 ja 2016−2017, Klingenthalissa kausilla 2011–2012 ja 2012–2013 ja Tšaikovskissa kaudella 2013–2014 sekä viides Chaux-Neuven normaalikilpailussa tammikuulla 2003, Oberstdorfissa kaudella 2013–2014 ja Kuusamossa kaudella 2017–2018. Maailmancupin kokonaiskilpailussa hän oli kahdeksas kaudella 2012–2013 sekä yhdeksäs kausilla 2013–2014 ja 2016–2017. Denifl lopetti uransa yhdistetyn hiihtäjänä keväällä 2019. ==Lähteet== * ===Viitteet=== ==Aiheesta muualla== *Wilhelm Deniflin kotisivut Luokka:Itävaltalaiset yhdistetyn hiihtäjät Luokka:Itävaltalaiset olympiamitalistit Luokka:Vuonna 1980 syntyneet Luokka:Elävät henkilöt
Pernilla August

Mia Pernilla August (ent. Östergren, ent. Wallgren, o.s. Hertzman-Ericson, s. 13. helmikuuta 1958 Tukholma, Ruotsi) on ruotsalainen näyttelijä, käsikirjoittaja ja ohjaaja. Hän aloitti näyttelemisen jo lapsena teatterissa ja koulussa. Vuonna 1979 hän ryhtyi opiskelemaan näyttelemistä Statens scenskolassa. Pian sen jälkeen Ingmar Bergman otti hänet elokuvaansa Fanny ja Alexander (1982) esittämään lastenhoitajaa. August on muun muassa esittänyt Anakin Skywalkerin äitiä Shmi Skywalkeria elokuvissa Star Wars: Episodi I – Pimeä uhka (1999) ja Star Wars: Episodi II – Kloonien hyökkäys (2002). Televisiosarjassa Young Royals (2021–2024) August esittää Ruotsin fiktiivistä kuningatarta Kristinaa. August on ohjannut Susanna Alakosken romaaniin Sikalat perustuvan elokuvan Sovinto (2010), jonka pääosia esittävät Outi Mäenpää ja Ville Virtanen sekä Noomi ja Ola Rapace. == Yksityiselämä == August oli vuosina 1982–1989 naimisissa kirjailija-käsikirjoittaja Klas Östergrenin kanssa ja vuosina 1991–1997 elokuvaohjaaja Bille Augustin kanssa. Hän vaihtoi sukunimensä molempia avioliittoja solmiessaan. Hänellä on kolme tytärtä. ==Palkinnot ja tunnustukset== *Guldbagge-palkinto, 2010, elokuvan Sovinto (Svinalängorna, 2010) ohjauksesta. Elokuva sai myös parhaan elokuvan palkinnon. * Guldbagge-palkinto, 2010, paras naispääosa "Kicki", Håkon Liun ohjaus Miss Kicki. ==Lähteet== * * Svenska Filminstitutet: Elämänvaiheet Näytellyt myös Bille Augustin ohjaamassa elokuvassa Jerusalem (1996). ==Kirjallisuutta== * Forsman, Liselott: ”Näyttelijä, ohjaaja, äiti”, Pernilla Augustin haastattelu. Filmihullu 4/2019. * Timonen, Lauri: ”Ruotsalaisnäyttelijän metafysiikka – sanan voima ja katseen tahto”. Filmihullu 4/2019. == Aiheesta muualla == Luokka:Ruotsalaiset näyttelijät Luokka:Vuonna 1958 syntyneet Luokka:Elävät henkilöt Luokka:Parhaan naissivuosan Guldbagge-palkinnon saajat
Kirk Windstein

Kirk Windstein on kitaristi/laulaja yhdysvaltalaisissa yhtyeissä Crowbar ja Kingdom Of Sorrow sekä doom/sludgemetallin superkokoonpanon Downin kitaristi. Windstein kirjoittaa suurimman osan Downin kappaleista yhdessä Pepper Keenanin kanssa. Suuren suosion myötä Windstein kiertää ensisijaisesti Downin kanssa mutta valmistautuu myös pääyhtye Crowbarin uuteen levyyn joka tulee olemaan jatkoa vuonna 2005 ilmestyneelle Lifesblood for the Downtrodden -levylle. == Diskografia == === Crowbar === * Obedience Thru Suffering (1991) * Crowbar (1993) * Live +1 (EP, 1994) * Time Heals Nothing (1995) * Broken Glass (1996) * Odd Fellows Rest (1998) * Equilibrium (2000) * Sonic Excess in its Purest Form (2001) * Lifesblood for the Downtrodden (2005) * Sever the Wicked Hand (2011) * Symmetry in Black (2014) * The Serpent Only Lies (2016) * Zero and Below (2022) === Down === * Nola (1995) * Down II: A Bustle in Your Hedgerow (2002) * Down III: Over the Under (2007) * Down IV Part I – The Purple EP (2012) === Kingdom of Sorrow === * Kingdom of Sorrow (2008) * Behind the Blackest Tears (2010) === Kirk Windstein === * Dream in Motion (2020) Luokka:Yhdysvaltalaiset laulajat Luokka:Yhdysvaltalaiset kitaristit Luokka:Syntymävuosi puuttuu Luokka:Elävät henkilöt
Pepper Keenan

thumb|Pepper Keenan, Down, Hellfest 2013 Pepper J. Keenan (s. 8. toukokuuta 1967) on yhdysvaltalainen laulaja ja kitaristi. Hänet tunnetaan entisenä Corrosion of Conformity -yhtyeen kitaristi-laulajana sekä New Orleans -pohjaisen doom/sludgemetallin superkokoonpanon Downin kitaristina. Keenan kirjoittaa myös suurimman osan Downin kappaleista yhdessä Kirk Windsteinin kanssa. Keenan soittaa kitaraa ja laulaa osan Metallican Garage Inc. -levyn Lynyrd Skynyrd -coverbiisissä ”Tuesday’s Gone”. Keenan oli myös ehdolla Metallican järjestyksessä neljänneksi basistiksi Jason Newstedin erottua bändistä. Luokka:Yhdysvaltalaiset kitaristit Luokka:Vuonna 1967 syntyneet Luokka:Elävät henkilöt
Sudan yleisurheilun sisäratojen maailmanmestaruuskilpailuissa 2008

Sudanin joukkue Valencian sisäratojen MM-kisoihin 2008 julkistettiin 26. helmikuuta 2008. Joukkueen nuori keskimatkojen juoksija Kaki oli noussut kilpailujen erääksi ennakkosuosikiksi edellisenä vuonna ulkoradoilla 800 metrin juoksussa juoksemallaan ajalla 1.43,90. Ennen kilpailuja hän piti hallussaan kahta kauden tilaston kolmesta parhaasta ajasta 1 000 metrin juoksussa.http://www.iaaf.org/WIC08/news/kind=100/newsid=43775.html ==Joukkue== ===Miehet=== * 800 metrin juoksu: Abubaker Kaki Khamis ===Naiset=== * Kolmiloikka: Yamilé Aldama ==Tulokset== ===Miehet=== laji urheilija kilpailu sijoitus tulos 800 m Abubaker Kaki Khamis alkuerät 1. 1.47,80Miesten 800 m: alkuerien tulokset välierät 2. 1.47,41Miesten 800 m: välierien tulokset loppukilpailu 1. 1.44,81 WLMiesten 800 m: loppukilpailun tulokset ===Naiset=== laji urheilija kilpailu sijoitus tulos Kolmiloikka Yamilé Aldama karsinta 4. 14,38Naisten kolmiloikka: karsinnan tulokset loppukilpailu 5. 14,47 SBNaisten kolmiloikka: loppukilpailun tulokset == Lähteet == * ===Viitteet=== Luokka:Sudanin yleisurheilu Luokka:Yleisurheilun sisäratojen maailmanmestaruuskilpailut 2008
Kätkijät (vuoden 1997 elokuva)

Kätkijät () on Peter Hewittin ohjaama brittiläinen elokuva, joka perustuu Mary Nortonin vuonna 1952 julkaistuun samannimiseen lastenkirjaan. Elokuva sai ensi-iltansa vuonna 1997. Tarina kertoo pienistä ihmisistä, ”kätkijöistä”, jotka eivät varasta vaan kätkevät tavaroita. Isossa talossa asuvan Lenderin perheen lattian alla asuu pieni kätkijäperhe, johon kuuluvat isä Pod Clock, äiti Homily Clock sekä lapset Arrietty Clock ja Peagreen Clock (suomeksi Kellolainen). Eräänä päivänä Lenderin perheen poika Pete löytää Arrietty Clockin huoneestaan. ==Näyttelijät== == Aiheesta muualla == * * * Luokka:Vuoden 1997 brittiläiset elokuvat Luokka:Brittiläiset romaaneihin perustuvat elokuvat Luokka:Peter Hewittin ohjaamat elokuvat Luokka:Lastenelokuvat
Francisco Xavier

Pyhä Francisco Xavier (bask. San Frantzisko Xabierkoa, , , 7. huhtikuuta 1506 Navarra – 1552 Shangchuan) oli espanjalainen, Baskimaalla syntynyt katolinen lähetyssaarnaaja. Hän oli Ignatius Loyolan ystävä ja yksi jesuiittojen perustajista vuonna 1534. Hän työskenteli useilla alueilla pääosin Kauko- idässä, esimerkiksi Mosambikissa, Intiassa, Indonesiassa, Filippiineillä ja Japanissa. Kiinaan hän lähti vuonna 1552, mutta kuoli ennen saapumistaan mantereelle. Hänen kerrotaan käännyttäneen kymmeniätuhansia ihmisia kristinuskoon. Francisco Xavier kanonisoitiin eli julistettiin pyhimykseksi vuonna 1622. ==Lähteet== * ===Viitteet=== == Aiheesta muualla == Luokka:Jesuiitat Luokka:Lähetyssaarnaajat Luokka:Espanjalaiset henkilöt Luokka:Seulonnan keskeiset artikkelit
Viper

Viper voi tarkoittaa ainakin seuraavia asioita: * Viper (yhtye), brasilialainen metalliyhtye * Viper, yhdysvaltalainen televisiosarja. * Bell AH-1Z Viper, yhdysvaltalainen rynnäkköhelikopteri * Dodge Viper, DaimlerChryslerin vuodesta 1992 eteenpäin valmistama auto * HMS Viper (1899), Britannian Kuninkaallisen laivaston hävittäjä * ESP Viper, ESP:n valmistama sähkökitara.
Pistaasit

Pistaasit (Pistacia) on kasvisuku sumakkikasvien (Anacardiaceae) heimossa. Siihen kuuluu 11 lajia, joita esiintyy luonnonvaraisena Välimeren alueella, Etelä-Aasiassa, Itä-Afrikassa ja Pohjois-Amerikan eteläosassa. Suvun tunnetummat lajit ovat Välimeren alueen kuivissa pensaikoissa kasvavia puita ja pensaita. Pistaasilajeista saadaan mastiksia ja pistaasipähkinöitä. == Pistaasilajeja == * atlantinpistaasi (Pistacia atlantica) * mastiksipistaasi (Pistacia lentiscus) * tärpättipistaasi (Pistacia terebinthus) ** idäntärpättipistaasi (P. terebinthus subsp. palaestina) ** lännentärpättipistaasi (P. terebinthus subsp. terebinthus) * mantelipistaasi (Pistacia vera) == Lähteet == * Facta, osa 7. 1970. ISBN 951-0-01487-7. === Viitteet === == Aiheesta muualla == * Finto: Kassu – Kasvien suomenkieliset nimet: Pistaasit (Pistacia) * Suomen Lajitietokeskus: Pistaasit – Pistacia * ITIS: Pistacia * United States Department of Agriculture (USDA): Pistacia * Flora of China: Pistacia
Jacquelyn Frank

Jacquelyn Frank on yhdysvaltalainen kirjailija, joka kirjoittaa paranormaalia romantiikkaa. Ennen kirjoittajan uraansa hän toimi sijaisopettajana ja viittomakielen tulkkina. Frank asuu New Yorkissa yhdessä kissojensa kanssa. ==Bibliografia== === The Nightwalkers series=== * Jacob (2006) * Gideon (2007) * Elijah (2007) * Damien (2008) * Noah (2008) * Adam (2011) === The Shadowdwellers series=== * Ecstasy (2009) * Rapture (2009) * Pleasure (2009) === The Gatherers series=== * Hunting Julian (2010) * Stealing Kathryn (2010) === Three World series=== * Seduce Me in Dreams (2011) * Seduce Me in Flames (2011) ===World of the Nightwalkers series=== * Forbidden (2012) * Forever (2013) * Forsaken (tulossa 2014) === Other books === * Drink of Me (2010) * The Bid (2010) * The Phoenix Project (Nocturnal- antologia, 2010) * Kane (Supernatural- antologia, 2011) ==Aiheesta muualla== * Jacquelyn Frankin kotisivut Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Jimmy Bower

Jimmy Bower on yhdysvaltalainen muusikko joka tunnetaan mm. superkokoonpano Downin rumpalina ja sludgemetallin pioneereihin kuuluvan Eyehategodin kitaristina. Hän ollut myös suuressa roolissa yhtyeissä Corrosion of Conformity ja Crowbar keikkailevan rumpalin muodossa. == Vaikuttanut seuraavissa bändeissä == * Eyehategod * Crowbar * Superjoint Ritual * Down * The Mystick Krewe Of Clearlight * Corrosion of Conformity * Blatant Frustration * Shell Shock * Drip * Sourvein * Debris Inc. Luokka:Yhdysvaltalaiset kitaristit Luokka:Syntymävuosi puuttuu Luokka:Elävät henkilöt
Lynsay Sands

Lynsay Sands (s. Leamington, Ontario) on kanadalainen kirjailija. Hän kirjoittaa historiallista sekä paranormaalia romantiikkaa. Hänen kirjallista tuotantoa ei ole tällä hetkellä saatavilla suomeksi. ==Bibliografia== ===Devil of the Highlands -sarja=== * Devil of the Highlands (2009) * Taming the Highland Bride (2010) * The Hellion and the Highlander (2010) ===Madison Sisters -sarja=== * The Countess (2011) * The Heiress (2011) * The Husband Hunt (2012) ===Argeneau and Rogue Hunter -sarja=== * A Quick Bite (2005) * Love Bites (2004) * Single White Vampire (2003) * Tall, Dark & Hungry (2004) * A Bite To Remember (2006) * Bite Me If You Can (2007) * The Accidental Vampire (2008) * Vampires Are Forever (2008) * Vampire, Interrupted (2008) * The Rogue Hunter (2008) * The Immortal Hunter (2009) * The Renegade Hunter (2009) * Born to Bite (2010) * Hungry for You (2010) * The Reluctant Vampire (2011) * Under a Vampire Moon (2012) * The Lady Is a Vamp (2012) * Immortal Ever After (2013) * One Lucky Vampire (tulossa 2013) * Vampire Most Wanted (tulossa 2014) ===Historialliset=== * The Deed (1997) * The Key (1999) * The Switch (1999) * Sweet Revenge (2000) * Always (2000) * Lady Pirate (2001) * Bliss (2001) * A Reluctant Reformer (2002) * What She Wants (2002) * The Chase (2004) * The Perfect Wife (2005) * Love Is Blind (2006) * The Brat (2007) * An English Bride in Scotland (2013) ===Antologiat=== * Three French Hens (Five Gold Rings- antologia 1999; A Historical Christmas Present-antologia 2008) * The Fairy Godmother (Mistletoe & Magic- antologia, 2000) * All I Want (Wish List- antologia, 2003) * Mother, May I? (A Mother’s Way- antologia, 2002) * Bitten (His Immortal Embrace- antologia, 2003) * The Claire Switch Project (Dates From Hell- antologia, 2006) * Run Run Rudolph! (Holidays Are Hell- antologia, 2007) * Vampire Valentine (Bitten by Cupid-antologia, 2010) * The Bite Before Christmas-antologia (2011) ===Muut=== * The Loving Daylights (2003) * The Eternal Highlander (1999) – kirjoitettu yhdessä Hannah Howell’in kanssa * My Immortal Highlander (2006) - kirjoitettu yhdessä Hannah Howell’in kanssa * Highland Thirst (2007) - kirjoitettu yhdessä Hannah Howell’in kanssa ==Aiheesta muualla== *Lynsay Sandsin kotisivut *Lynsay Sandsin blogi Luokka:Kanadalaiset kirjailijat
Susie O’Neill

Susan ("Susie") O'Neill (2. elokuuta 1973 Mackay, Queensland) on australialainen entinen uimari ja olympiavoittaja.http://www.fina.org/bios/swimming/AUS_sOneill.php Hän voitti 200 metrin perhosuinnin olympiakultaa Atlantasta 1996 ja 200 metrin vapaauinnin olympiakultaa Sydneystä 2000. Hän voitti urallaan myös neljä olympiahopeaa ja kaksi pronssia. O'Neill voitti urallaan neljä maailmanmestaruutta ja lukuisia hopeita ja pronsseja. Hän on myös pitänyt hallussaan naisten 200 metrin perhosuinnin maailmanennätyksiä pitkällä ja lyhyellä radalla vuosituhannen vaihteessa.http://www.abc.net.au/queensland/stories/s1424221.htm == Lähteet == Luokka:Australialaiset uimarit Luokka:Australialaiset olympiavoittajat Luokka:Kansainvälisen olympiakomitean jäsenet Luokka:Vuonna 1973 syntyneet Luokka:Elävät henkilöt
Täplämerikissa

Täplämerikissa (Anarhichas minor) on kissakalan (Anarhichas lupus) lähisukulainen, josta käytetään myös nimeä kirjomerikissaKalakauppiasliitto. Sekin elää Atlantin pohjoisosissa 25–600 metrin syvyydessä pääasiassa hiekka- ja mutapohjilla. Lajin tunnistaa tummien pilkkujen kirjomasta ruumiista ja suuremmasta koosta (jopa 180 cm). Sukulaisensa tavoin myös täplämerikissaa kalastetaan sekä ravinnoksi että urheilumielessä. Laji on ihmiselle vaaraton lukuun ottamatta veneeseen nostettuja yksilöitä, jotka voivat purra pahasti. == Ravinto == Täplämerikissa syö äyriäisiä, nilviäisiä ja piikkinahkaisia. Paksut huulet ja terävät hampaat ovat sopeutuma tähän ruokavalioon. == Lähteet == * * === Viitteet === Luokka:Merikissat
Seppo Leppävuori

Seppo Ilmari Leppävuori (s. 24. maaliskuuta 1939 Jyväskylä) on teknillisen fysiikan emeritusprofessori. Hän jäi vuonna 2004 eläkkeelle Oulun yliopistosta. ==Henkilötiedot== Leppävuoren vanhemmat ovat rakennusmestari Martti Leppävuori ja Katri Leppänen. Hän valmistui ylioppilaaksi Iisalmen lyseosta 1958, Teknillisestä korkeakoulusta diplomi-insinööriksi vuonna 1965, tekniikan lisensiaatiksi vuonna 1968 ja tekniikan tohtoriksi 1981. Leppävuori on reservin luutnantti vuodelta 1968. ==Ura== Leppävuori toimi Teknillisen korkeakoulun assistenttina 1964–1965, sen jälkeen VTT:llä puolijohdelaboratorion tutkimusinsinöörinä vuodesta 1965 vuoteen 1970 ja uudelleen Teknillisessä korkeakoulussa 1970–1973 elektronifysiikan laboratorioinsinöörinä. Vuonna 1974 hän oli vieraileva luennoija Englannissa Salfordin yliopistossa. Hän siirtyi vuonna 1975 Oulun yliopistoon ja toimi ensin sähkötekniikan apulaisprofessorina 1975–1986 ja sitten teknillisen fysiikan professorina vuodesta 1986 vuoteen 2004 saakka, minkä jälkeen hän on toiminut emeritusprofessorina. Hän oli pitkään yliopiston mikroelektroniikan ja materiaalifysiikan laboratorion esimies. Leppävuoren tutkimus kohdistui paksukalvohybridipiireihin ja anturiteknologioihin sekä yleisemmin elektroniikan komponentteihin ja valmistusmenetelmiin. Hänellä on noin 300 julkaisua elektroniikan materiaaleista, komponenteista ja valmistusmenetelmistä., Leppävuori oli mukana perustamassa mm. Paramic Oy:tä ja hän tutkimusryhmineen teki aktiivista tutkimusyhteistyötä erityisesti Pohjois-Pohjanmaan elektroniikkayritysten kanssa. ==Huomionosoitukset== Leppävuori ja Oulun yliopiston mikroelektroniikan laboratorion tutkija Juha Hagberg saivat palkinnon Uuden teknologian säätiön vuoden 2001 innovaatiokilpailussa keksinnöllään ”Additiivinen menetelmä elektroniikan johdinkuvioiden ja ohutlevytuotteiden valmistamiseksi”. Leppävuori ja laboratorion tohtoriopiskelija Marko Pudas palkittiin myös seuraavana vuonna eli 2002 innovaatiopalkinnolla keksinnöstä ”Itsepuhdistuva gravuri”, joka oli uusi painomenetelmä ja parannus syväpainomenetelmään. Menetelmä säästää koneen osia kulumiselta ja estää painolevyn uria tukkeutumasta. == Lähteet == ==Aiheesta muualla== * Kurvinen, H. 2004. Eläkkeelle jääminen ei hidasta tahtia. Tietopisto 5/2004, s. 1. Tietopiston juttu * Vähäkangas, J., Jaakola, T., Leppävuori, S., Uusimäki, A. 1998. Elektroniikan valmistusmenetelmät 2005. Katse vuosituhannen tuolle puolen. Prosessori ES, maaliskuu 1998, s. 40-41. Prosessori-lehden artikkeli Luokka:Oulun yliopiston professorit Luokka:Vuonna 1939 syntyneet Luokka:Elävät henkilöt Luokka:Suomalaiset professorit Luokka:Suomalaiset insinöörit
Krumping

Krumping on Los Angelesissa kehittynyt katutanssin alalaji. Krumping on tyyliltään hyvin ilmeikästä, ja sen peruselementteihin kuuluu voimakkaat, jopa raivokkaat käden ja keskivartalon liikkeet ja tömistykset, jotka kuitenkin tehdään hallitusti. == Historia == Krumping lähti kehittymään 2000-luvun alkupuolella, kun Los Angelesin getoissa asuville nuorille haluttiin keksiä vaihtoehto purkaa vihaa ja turhautumista ilman rikollisuutta tai väkivaltaa. == Suositeltavat linkit == *Krumping *Krumping *Krumping == Aiheesta muualla == *NY Times: Krumping *Krumping Luokka:Katutanssi Luokka:Nykytanssi
Fredrik Nordback

Fredrik Nordback (s. 20. maaliskuuta 1979 Hanko) on suomalainen aktiiviuransa lopettanut jalkapalloilija, joka edusti koko ammattilaisuransa ajan ruotsalaista Örebro SK:ta. Nordback siirtyi Örebron riveihin jo vuonna 1995, ja debyyttinsä seurassa hän teki kaksi vuotta myöhemmin. Hän pelasi Allsvenskanissa yli 200 ottelua ja Superettanissa yli 50 ottelua. Nordback lopetti ammattilaisuransa vuonna 2011 tappiollisen Ruotsin cupin ottelun jälkeen.http://yle.fi/urheilu/lajit/jalkapallo/ulkomaat/2011/10/nordback_paatti_pitkan_uransa_orebrossa_2987627.htmlhttp://www.mtv3.fi/urheilu/futis/uutiset.shtml/2011/10/1422390/allsvenskanin- suomalainen-seuraikoni-lopetti-uransa Suomen A-maajoukkueessa Nordback esiintyi seitsemän kertaa, ja lisäksi hän pelasi 27 alle 21-vuotiaiden maaottelua ja 11 poikamaaottelua. == Lähteet == == Aiheesta muualla == * Nordback Örebron sivuilla Luokka:Suomalaiset jalkapalloilijat Luokka:Vuonna 1979 syntyneet Luokka:Elävät henkilöt
Michael Gruber

Michael Gruber (s. 5. joulukuuta 1979 Schwarzach im Pongau) on itävaltalainen uransa lopettanut yhdistetyn kilpailija. Gruber oli voittamassa yhdistetyn joukkuekilpailun kultamitalia Itävallan joukkueessa Torinon olympialaisissa 2006. Hän kuului joukkueeseen myös Salt Lake Cityn olympialaisissa 2002, jossa Itävalta sijoittui pronssille. Gruberin paras sijoitus olympialaisten henkilökohtaisessa kilpailussa on Torinon olympialaisten normaalikilpailun kahdestoista tila. Gruberilla on kaksi mitalia maailmanmestaruuskilpailuista. Kultamitalin hän voitti Val di Fiemmen joukkuekilpailussa vuonna 2003 ja samassa lajissa pronssia Oberstdorfissa 2005. Oberstdorfin MM-kilpailuissa Gruber ylsi uransa parhaisiin arvokilpailusijoituksiinsa sijoittuen viidenneksi sprinttikilpailussa ja kuudenneksi normaalikilpailussa. Urallaan Gruber on sijoittunut kaksi kertaa palkintokorokkeelle maailmancupin osakilpailuissa. Hän oli kolmas Val di Fiemmen yhteislähtökilpailussa joulukuussa 2003 ja vuotta myöhemmin Trondheimin sprinttikilpailussa toinen. ==Lähteet== * Luokka:Itävaltalaiset yhdistetyn hiihtäjät Luokka:Itävaltalaiset olympiavoittajat Luokka:Vuonna 1979 syntyneet Luokka:Elävät henkilöt
Kalevan kisat 1961

Kalevan kisat järjestettiin vuonna 1961 Mikkelissä 12.–13. elokuuta. Kilpailupaikka oli Mikkelin urheilupuisto. Kalevan maljan voitti Helsingin Kisa-Veikot. Suomen Urheiluliiton ja Työväen Urheiluliiton yhteistoiminta oli katkennut edellisenä vuonna ja TUL piti omat mestaruuskilpailunsa samana viikonloppuna. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 100 m Pentti Rekola 10,9 Tapio Sirén 10,9 Jorma Ehrström 10,9 200 m Börje Strand 21,7 Jorma Ehrström 21,8 Pentti Rekola 22,1 400 m Jussi Rintamäki 48,0 Tarmo Rauhala 48,4 Pertti Ålander 48,5 800 m Olavi Salonen 1.50,7 Pertti Ålander 1.51,6 Timo Iitiä 1.52,1 1 500 m Olavi Salonen 3.50,6 Olavi Vuorisalo 3.50,9 Matti Huttunen 3.53,1 5 000 m Simo Saloranta 14.16,2 Sakari Peltoniemi 14.18,6 Allan Korpi 14.34,8 10 000 m Paavo Pystynen 30.21,0 Eino Orava 30.21,8 Eino Oksanen 30.32,2 110 m aidat Raimo Koivu 14,8 Raimo Kärkkäinen 14,9 Heikki Hyytiäinen 14,9 400 m aidat Jussi Rintamäki 51,1 Hannu Ehoniemi 52,2 Pertti Araviita 53,1 3 000 m esteet Esko Sirén 8.53,4 Teuvo Virtanen 8.54,8 Pentti Karvonen 8.58,8 MaratonMaraton kilpailtiin Valkeakoskella 9. heinäkuuta Paavo Kotila 2.25.49 Antti Viskari 2.26.45 Tenho Salakka 2.27.15 Korkeushyppy Henrik Hellén 208 Eero Salminen 202 Aulis Kairento 200 Seiväshyppy Risto Ankio 450 Eeles Landström 445 Matti Sutinen 440 Pituushyppy Jorma Valkama 761 Aarre Asiala 752 Juhani Manninen 751 Kolmiloikka Yrjö Tamminen 15,67 Kari Rahkamo 15,67 Asko Ruuskanen 15,40 Kuulantyöntö Alpo Nisula 16,74 Raimo Leino 16,24 Matti Yrjölä 16,02 Kiekonheitto Carol Lindroos 52,63 Paavo Lammi 52,17 Pentti Repo 52,14 Moukarinheitto Kalevi Horppu 58,85 Asko Syvänen 55,85 Olli Tamminen 54,30 Keihäänheitto Pauli Nevala 77,94 Väinö Kuisma 72,89 Lauri Immonen 71,06 KymmenotteluKymmenottelu kilpailtiin Valkeakoskella 8.–9. heinäkuuta Ossi Ojala 6130 Aarno Kivijärvi 5925 Seppo Kleemola 5531 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 100 m Brita Johansson 12,7 Tuovi Vahtera 12,8 Pirkko Ihanainen 12,8 200 m Sirkka Norrlund 26,0 Aulikki Jaakkola 26,0 Tuovi Vahtera 26,0 400 m Aulikki Jaakkola 58,9 Anita Aittala 59,8 Terttu Kaina 61,4 800 m Saara Vilén 2.17,1 Anita Aittala 2.17,7 Terttu Kaina 2.22,7 80 m aidat Sirkka Norrlund 11,8 Mirja Kullas 12,1 Eeva-Maija Lindström 12,2 Korkeushyppy Leena Kaarna 164 Riitta- Maija Soppi 161 Riitta Lahdensuo 158 Pituushyppy Brita Johansson 592 Maija Koivusaari 563 Sirkka Norrlund 562 Kuulantyöntö Inkeri Talvitie 12,63 Saimi Huhtala 11,97 Vieno Väliahde 11,92 Kiekonheitto Inkeri Talvitie 44,35 Sirkka Kauppinen 42,90 Marjatta Mäkinen 40,78 Keihäänheitto Raija Talvensaari 47,52 Sirpa Toivola 44,65 Suoma Tapper 40,56 ViisiotteluViisiottelu kilpailtiin Valkeakoskella 8.–9. heinäkuuta Seija Kuha 3649 Seija Haanpää 3487 Gun Eriksson 3466 ==Lähteet== * ===Viitteet=== Luokka:Kalevan kisat Luokka:Vuoden 1961 yleisurheilu Luokka:Mikkelin urheilutapahtumat
Kalevan kisat 1962

Kalevan kisat järjestettiin vuonna 1962 Lappeenrannassa 18.–19. elokuuta. Kilpailupaikka oli Kimpisen kenttä. Suomen Työväen Urheiluliiton jäsenseurojen urheilijat osallistuivat taas kilpailuihin edellisvuoden poissaolon jälkeen. Kalevan maljan voitti Helsingin Kisa-Veikot. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 100 m Pauli Ny 10,8 Börje Strand 10,8 Tapio Sirén 10,9 200 m Börje Strand 21,8 Pentti Rekola 21,9 Nils Smedlund 22,0 400 m Jussi Rintamäki 47,5 Pentti Rekola 47,9 Reijo Salonen 48,6 800 m Olavi Salonen 1.49,6 Pekka Juutilainen 1.52,0 Samuli Roimela 1.53,2 1 500 m Olavi Salonen 3.48,2 Matti Huttunen 3.49,0 Tapani Häkkinen 3.50,2 5 000 m Reijo Höykinpuro 14.19,4 Sakari Peltoniemi 14.24,6 Simo Saloranta 14.27,6 10 000 m Reijo Höykinpuro 30.05,8 Erkki Sairanen 30.07,0 Kalervo Vuori 30.16,6 110 m aidat Raimo Asiala 14,7 Juhani Vuori 14,7 Raimo Koivu 14,7 400 m aidat Jussi Rintamäki 51,7 Hannu Ehoniemi 52,6 Jaakko Tuominen 52,9 3 000 m esteet Ilmari Kurkivuori 8.47,6 Teuvo Virtanen 8.49,8 Esko Sirén 8.53,4 MaratonMaraton kilpailtiin Varkaudessa 22. heinäkuuta Tenho Salakka 2.22.53,6 Niilo Sorrela 2.23.04,4 Paavo Pystynen 2.25.02,0 Korkeushyppy Henrik Hellén 205 Eero Salminen 197 Jukka Markkula 197 Seiväshyppy Pentti Nikula 470 Per-Olof Jonasson 460 Timo Koskela 460 Pituushyppy Rainer Stenius 775 Pentti Eskola 768 Jorma Valkama 759 Kolmiloikka Yrjö Tamminen 15,82 Kari Rahkamo 15,62 Jouko Laitinen 15,51 Kuulantyöntö Jarmo Kunnas 17,59 Alpo Nisula 16,97 Raimo Vedenoja 16,86 Kiekonheitto Pentti Repo 53,84 Carol Lindroos 53,30 Niilo Hangasvaara 51,35 Moukarinheitto Kalevi Horppu 60,73 Raimo Lindén 56,94 Antti Matinolli 56,71 Keihäänheitto Pauli Nevala 80,10 Olavi Kauhanen 75,38 Eero Jaatinen 73,63 KymmenotteluKymmenottelu kilpailtiin Varkaudessa 21.–22. heinäkuuta Stig Nymander 6080 Mikko Haapala 5957 Pertti Helin 5413 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 100 m Brita Johansson 12,3 Tuovi Vahtera 12,3 Maija Koivusaari 12,3 200 m Hilkka Kivistö 25,8 Tuovi Vahtera 25,8 Sirkka Norrlund 25,8 400 m Eeva Haimi 58,1 Hilkka Kivistö 59,2 Anita Aittala 59,7 800 m Anita Aittala 2.17,2 Sirkka- Liisa Taipalus 2.20,6 Anna-Liisa Hälinen 2.21,8 80 m aidat Sirkka Norrlund 11,5 Eeva-Maija Lindström 11,9 Mirja Kullas 12,4 Korkeushyppy Leena Kaarna 165 Riitta Lahdensuo 162 Riitta-Maija Soppi 158 Pituushyppy Maija Koivusaari 594 Seija Kuha 573 Brita Johansson 571 Kuulantyöntö Inkeri Lehtonen 12,85 Vieno Väliahde 12,53 Marjatta Mäkinen 12,15 Kiekonheitto Inkeri Lehtonen 42,85 Marjatta Mäkinen 41,64 Marja-Leena Karttunen 35,32 Keihäänheitto Sirpa Toivola 48,61 Raija Talvensaari 46,33 Inkeri Pennanen 43,92 ViisiotteluViisiottelu kilpailtiin Varkaudessa 21.–22. heinäkuuta Tuovi Vahtera 4052 Seija Kuha 3889 Sirkka Norrlund 3862 ==Lähteet== * ===Viitteet=== Luokka:Kalevan kisat Luokka:Vuoden 1962 yleisurheilu Luokka:Lappeenrannan urheilutapahtumat
Kalevan kisat 1963

Kalevan kisat järjestettiin vuonna 1963 Turussa 17.–18. elokuuta. Kilpailupaikka oli Turun urheilupuisto. Kalevan maljan voitti Helsingin Kisa- Veikot. ==Mitalistit== ===Miehet=== Laji Kultaa Aika / tulos Hopeaa Aika / tulos Pronssia Aika / tulos 100 m Päälähteessä (Hannus et al.) väärät tulokset Pauli Ny 10,6 Erik Gustafsson 10,8 Aarno Musku 10,8 200 m Pauli Ny 21,3 Timo-Jaakko Virkkala 21,8 Börje Strand 21,9 400 m Matti Honkanen 48,1 Tarmo Rauhala 48,6 Reijo Salonen 48,7 800 m Olavi Salonen 1.48,9 Erkki Niemelä 1.49,0 Pekka Juutilainen 1.50,3 1 500 m Olavi Salonen 3.46,3 Samuli Roimela 3.47,0 Teuvo Jauhanen 3.48,3 5 000 m Simo Saloranta 14.03,8 Reijo Höykinpuro 14.08,0 Aarre Kimpimäki 14.21,0 10 000 m Pentti Luoto 30.30,2 Taisto Teräväinen 30.34,2 Kalervo Vuori 30.38,0 110 m aidat Juhani Vuori 14,6 Juhani Orrenmaa 14,8 Eino Laaksonen 14,9 400 m aidat Jussi Rintamäki 51,5 Jaakko Tuominen 52,0 Hannu Ehoniemi 52,3 3 000 m esteet Esko Sirén 8.44,4 Lasse Honkanen 8.46,8 Jouko Kuha 8.51,2 MaratonMaraton kilpailtiin Helsingissä 16. heinäkuuta Paavo Pystynen 2.26.50,0 Eino Valle 2.27.06,3 Bruno Holmroos 2.28.07,8 Korkeushyppy Henrik Hellén 204 Esko Ala- Äijälä 198 Pertti Lantti Eero Tilli 198 Seiväshyppy Kauko Nyström 480 Taisto Laitinen 470 Risto Ankio 460 Pituushyppy Pentti Eskola 783 Aarre Asiala 761 Reijo Toivonen 752 Kolmiloikka Yrjö Tamminen 15,86 Asko Ruuskanen 15,44 Jouko Laitinen 15,27 Kuulantyöntö Seppo Simola 18,00 Matti Yrjölä 17,62 Alpo Nisula 17,00 Kiekonheitto Pentti Repo 56,03 Niilo Hangasvaara 53,98 Carol Lindroos 51,59 Moukarinheitto Kalevi Horppu 60,60 Pekka Salonen 60,54 Kauko Harlos 60,48 Keihäänheitto Pauli Nevala 80,54 Paavo Niemelä 80,33 Olavi Varis 72,99 KymmenotteluKymmenottelu kilpailtiin Kankaanpäässä 31. elokuuta–1. syyskuuta Stig Nymander 6162 Mikko Haapala 5847 Timo Tuominen 5823 ===Naiset=== Laji Kultaa Aika / tulos Hopeaa Aika / tulos Pronssia Aika / tulos 100 m Maija Koivusaari 12,3 Tuovi Vahtera 12,5 Brita Johansson 12,5 200 m Hilkka Kivistö 25,4 Sirkka Norrlund 25,7 Ritva Huovinen 26,5 400 m Eeva Haimi 57,6 Anita Aittala 59,1 Arja Aaltonen 59,4 800 m Eeva-Liisa Kalliolahti 2.15,8 Anita Aittala 2.16,6 Anneli Stjerna 2.18,5 80 m aidat Sirkka Norrlund 11,2 Mirja Kullas 11,6 Eeva-Maija Lindström 11,8 Korkeushyppy Leena Kaarna 166 Riitta-Maija Soppi Ritva Bister 160 – Pituushyppy Maija Koivusaari 597 Sirkka Norrlund 578 Seija Kuha 553 Kuulantyöntö Marjatta Mäkinen 13,46 Varpu Tuovinen 13,08 Inkeri Lehtonen 12,41 Kiekonheitto Marjatta Mäkinen 45,60 Inkeri Lehtonen 43,25 Marja-Leena Karttunen 39,92 Keihäänheitto Raija Talvensaari 48,84 Sirpa Toivola 47,78 Anja Alanko 45,44 ViisiotteluViisiottelu kilpailtiin Kankaanpäässä 31. elokuuta–1. syyskuuta Sirkka Norrlund 4108 Tuovi Vahtera 3917 Pirkko Heikkilä 3862 ==Lähteet== * ===Viitteet=== ==Aiheesta muualla== * Yle Elävä arkisto: Kalevan kisat 1963 Urheiluruudun esikoislähetyksessä Luokka:Kalevan kisat Luokka:Vuoden 1963 yleisurheilu Luokka:Turun urheilutapahtumat
Orpo

Orpo on lapsi, joka on menettänyt toisen (puoliorpo) tai molemmat (täysorpo) vanhempansa. Orvon käsite sisältää yleensä ajatuksen, että vanhemman tai vanhempien menetys on tapahtunut ennenaikaisesti, äkillisesti tai muulla tavoin traagisesti. Orvon asema, orpous, muodostaa emotionaalisen, sosiaalisen ja taloudellisen, sävyltään negatiivisen kategorian. Emotionaalisessa mielessä orpouteen liitetään ikävä, sosiaalisessa ja taloudellisessa mielessä orpous merkitsee puutteita hoivassa, kasvatuksessa ja toimeentulossa. == Orvot maailmalla == Orvot ovat suhteellisen harvinaisia länsimaissa, mutta kehitysmaissa ja sotaakäyvissä maissa miljoonia lapsia elää mm. sotaorpoina. Maanosa Orpojen määrä Orpoja % lapsista Afrikka 34 294 000 11.9% Aasia 65 504 000 6.5% Latinalainen Amerikka 8 166 000 7.4% Yhteensä 107 964 000 7.6% * Vuoden 2001 tilastot lähde: 2002 UNICEF/UNAIDS report ==Merkittäviä orpoja== Merkittäviin asemiin yltäneitä orpoja ovat mm. Nelson Mandela, Andrew Jackson; kirjailijoista Edgar Allan Poe ja Leo Tolstoi. Amerikkalainen Henry Darger on esittänyt orpoutensa kauhuja taiteessaan. Muusikot Louis Armstrong ja Johann Sebastian Bach ja Babe Ruth sekä lukemattomat muut kirjallisuuden ja populaarikulttuurin henkilöt ovat olleet orpoja. Israelin kansan johtaja Mooses oli orpo. Muutkin valtakuntien myyttiset perustajat ovat usein orpoja. Heihin kuuluvat muun muassa Romulus ja Remus ja Muhammed. ==Katso myös== * katulapsi * lastenkoti * sotaorpo * huutolainen ==Lähteet== ==Kirjallisuutta== * Sjöqvist, Suzanne (toim.) 2006. Hän on kanssani kumminkin : vanhempansa menettäneet lapset ja nuoret kertovat. Helsinki : Tammi ==Aiheesta muualla== Luokka:Lastensuojelu Luokka:Seulonnan keskeiset artikkelit
Sidney Blackmer

Sidney Blackmer (13. heinäkuuta 1895 – 6. lokakuuta 1973) oli yhdysvaltalainen näyttelijä. Hän syntyi Salisburyssä, Pohjois-Carolinassa, ja kuoli syöpään New Yorkissa 78-vuotiaana. Pian Broadway-debyytin jälkeen Blackmerin uran katkaisi palvelu toisessa maailmansodassa. Hänelle myönnettiin vuonna 1950 Tony- palkinto. Blackmer esiintyi muiden muassa elokuvissa Skandaalihäät (1956) ja Rosemaryn painajainen (1968). Hänellä on tähti Hollywoodin Walk of Famella. == Lähteet == == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1895 syntyneet Luokka:Vuonna 1973 kuolleet
Blue (Jorma Kääriäisen albumi)

Blue on suomalaismuusikko Jorma Kääriäisen ”Freddie Falcon” -taiteilijanimellä julkaistu esikoisalbumi. Se julkaistiin vuonna 1979. Kääriäisen seuraava sooloalbumi, Jorma Kääriäinen, ilmestyi 24 vuotta myöhemmin. == Kappaleet == #His Last Flame – 2:29 (Pomus / Shuman) #Wear My Ring Around Your Neck – 2:30 (Carroll / Moody) #Suspicion – 3:44 (Pomus / Shuman) #Lonely Blue Boy – 3:00 (Weisman / Weise) #Let's Have a Party – 2:02 (Robinson) #Blue Moon – 3:44 (Rodgers / Hart) #Glad All Over – 2:30 (Schroeder) #Livin’ Lovin’ Wreck – 1:57 (Blackwell) #Crazy Love – 2:28 (Anka) #Baby Blue – 2:58 (Guitar / Smooth) #Big Hunk of Love – 2:19 (Wyche / Schroeder) #Oh Pretty Woman – 2:42 (Orbison / Dees) #Boppin the Blues – 2:26 (Perkins / Griffiths) LP-levyn etiketissä on kappaleiden vaihtoehtoisina niminä ”His Latest Flame”, ”(Let’s Have a) Party” ja ”Boppin’ the Blues”. LP-levyn A-puoli päättyy kappaleeseen ”Blue Moon”. == Lähteet == * Freddie Falcon LP Blue (Poko Rekords PÄLP 8) 1979 Luokka:Vuoden 1979 esikoisalbumit Luokka:Jorma Kääriäisen albumit Luokka:Richard Stanleyn tuottamat albumit
Slobodan Rajković

Slobodan Rajković (, s. 3. helmikuuta 1989 Belgrad, Jugoslavia) on serbialainen jalkapalloilija, pelipaikaltaan puolustaja. Kaudella 2011–2012 hän edusti saksalaista Hamburger SV:tä, Rajković aloitti ammattilaisuransa OFK Belgradissa vuonna 2004. Vuonna 2005 hän teki sopimuksen Chelsean kanssa. Vuoteen 2007 asti Rajković oli lainassa OFK:ssa. Chelseassa Rajković ei ole pelannut otteluakaan, sillä kauden 2007/08 hän pelasi lainalla PSV Eindhovenissa ja kaudeksi 2008/09 hänet lainattiin FC Twenteen. Rajković lukeutuu Serbian alle 21-vuotiaiden maajoukkueen vakiopelaajiin. Hän saavutti Serbian riveissä hopeaa ikäluokan vuoden 2007 EM-kisoissa. == Lähteet == ==Aiheesta muualla== *Profiili PSV:n sivuilla *Profiili FootballDatabase- tietokannassa Luokka:Serbialaiset jalkapalloilijat Luokka:Vuonna 1989 syntyneet Luokka:Elävät henkilöt
Sonnō jōi

Sonnō jōi (, "kunnioita keisaria ja karkota barbaarit") oli japanilainen, uuskungfutselaisuudesta alkunsa saanut poliittinen filosofia ja liike. Siitä tuli huomattava tunnuslause 1850- ja 1860-luvuilla Tokugawa-bakufua kaatavassa liikkeessä. Fraasia voidaan pitää anti-imperialistisena, vaikka Japani itse alkoi harjoittaa imperialismia 1800-luvulla. Tunnuslauseen alkuperä on Kiinassa, kevättä ja syksyä -kauden fraasissa zūnwáng rǎngyí (). Zhou-dynastia menetti hallinnan feodaalivaltioistaan ja ulkomaiden hyökkäykset olivat yleisiä. Qí-valtion Qí Huán Gōng käytti fraasia saadakseen muiden feodaalivaltioiden johtajat kunnioittamaan Zhou-hovia, vaikka käytännössä hänen tarkoituksenaan olikin saada ne omaan hallintaansa. Japanissa sen alkuperä voidaan jäljittää 1600-luvun kungfutselaisten oppineiden, Yamazaki Ansain ja Yamaga Sokōn töihin. He kirjoittivat Japanin keisarihuoneen pyhyydestä ja ylivoimaisuudesta muihin maihin verrattuna. Heidän ideoitaan jalosti kokugaku-oppinut Motoori Norinaga. Mitogaku-oppinut Aizawa Seishisai toi tunnuslauseen moderniin japanin kieleen teoksessaan Shinron vuonna 1825. Siinä sonnō tarkoitti Tokugawa-bakufun keisaria kohtaan osoittamaa kunnioitusta ja jōi kristinuskon kieltoa. Kun yhä suurempi määrä ulkomaisia laivoja vieraili Japanin vesillä 1800-luvun alussa, maan harjoittama eristäytymispolitiikka tuli kyseenalaiseksi. Tunnuslauseen jōi-osa muuttuikin reaktioksi Kanagawan sopimukseen, jossa Japani pakotettiin avautumaan ulkomaankaupalle vuonna 1853. Se, että bakufu oli kyvytön toimimaan ulkomaalaisia vastaan keisarillisen hovin toiveista huolimatta, osoitti Yoshida Shōinille ja muille Tokugawoja vastustaville, että filosofian sonnō- osa ei toteutunut ja että bakufu täytyi korvata hallinnolla, joka kykenisi paremmin toimimaan keisarille uskollisesti. Tunnuslause omaksuttiin kapinallisten Chōshūn ja Satsuman alueiden taisteluhuudoksi, ja keisarillinen hovi odotetusti suhtautui liikkeeseen myönteisesti. On tärkeää huomata, että retoriikasta huolimatta slogan ei koskaan ollut osa hallituksen eikä edes kapinallisten politiikkaa; erityisesti Satsumalla oli hyvin läheiset suhteet länsivaltoihin, joilta se osti aseita, ammuksia, laivoja ja muuta teknologiaa. Kun Tokugawa-bakufu oli kaatunut ja keisari Meiji nostettu symbolisesti valtaan Meiji-restauraatiossa, tunnuslause jätettiin kaikessa hiljaisuudessa pois käytöstä. Se korvattiin sloganilla fukoku kyōhei, "rikas maa ja vahva armeija". == Lähteet == Luokka:Japanin historia